2022 8 25
LT
Europos Sąjungos oficialusis leidinys
C 321/7
Išankstinis pranešimas apie koncentraciją (Byla M.10850 – ASMENT DE TEMARA / VEOM / JV) Bylą numatoma nagrinėti supaprastinta tvarka (Tekstas svarbus EEE)
(2022/C 321/05)
1.
2022 m. rugpjūčio 16 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — įmone „Asment de Temara“ (toliau – AdT, Marokas), kurią kontroliuoja įmonė „Votorantim S.A.“ (toliau – „Votorantim“, Brazilija), — įmone „Veolia Services à l’Environnement Maroc“ (toliau – VEOM, Marokas), kurią kontroliuoja įmonė „Veolia Environnement S.A.“ (toliau – „Veolia“, Prancūzija), — koncentracijos tikslais įsteigta nauja bendra įmone (toliau – bendroji įmonė, Marokas).
Įmonės Adt ir VEOM įgis, kaip apibrėžta Susijungimų reglamento 3 straipsnio 1 dalies b punkte ir 4 dalyje, bendrą bendrosios įmonės kontrolę.
Koncentracija vykdoma perkant įsteigtos naujos bendros įmonės (bendrosios įmonės) akcijas.
2.
Įmonių verslo veikla:
— Adt užsiima cemento, betono ir granulių gamyba Maroke; — VEOM yra kontroliuojančioji bendrovė, jungianti grupei „Veolia“ priklausančias Maroko bendroves.
Pati grupė „Veolia“ teikia šias paslaugas: energetikos, vandens (vandens gavybos, vandentiekos, geriamojo vandens valymo, nuotekų surinkimo ir valymo) ir atliekų (įprastų, reglamentuojamųjų ir pavojingų atliekų surinkimo ir apdorojimo). — bendroji įmonė sukurs ir eksploatuos nepavojingų ir pavojingų atliekų parengtinio valymo Maroke platformą.
3.
Preliminariai išnagrinėjusi pranešimą Europos Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10850 – ASMENT DE TEMARA / VEOM / JV Pastabas Komisijai galima siųsti e. paštu, faksu arba paštu.
Kontaktiniai duomenys: E. paštas: COMP-MERGER-REGISTRY@ec.europa.eu Faks.
+32 22964301 (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.